“คนละครึ่ง” ได้ไปต่อ “คลัง” เล็งชงเข้า “ศบศ.” ขยายมาตรการกระตุ้น ศก. ระยะ 2 พรุ่งนี้
“คนละครึ่ง” ได้ไปต่อ “คลัง” เล็งชงเข้า “ศบศ.” ขยายมาตรการกระตุ้น ศก. ระยะ 2 พรุ่งนี้ 
“คนละครึ่ง” ได้ไปต่อ “คลัง” เล็งชงเข้า “ศบศ.” ขยายมาตรการกระตุ้น ศก. ระยะ 2 พรุ่งนี้
17 พ.ย. 2563

นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า กระทรวงการคลัง เตรียมนำเสนอที่ประชุมศูนย์บริหารสถานการณ์เศรษฐกิจจากผลกระทบการแพร่ระบาดของโรคติดเชื้อไวรัสโคโรนา 2019 (ศบศ.) วันพรุ่งนี้ (18 พ.ย.63) เพื่อให้พิจารณามาตรการกระตุ้นเศรษฐกิจเพิ่มเติม ในระยะที่ 2
โดยวันนี้ (17 พ.ย.) ที่ประชุมคณะรัฐมนตรี (ครม.) ได้มีการหารือถึงมาตรการกระตุ้นเศรษฐกิจในส่วนของการกระตุ้นกำลังซื้อ และการจับจ่ายของประชาชน ในโครงการ “คนละครึ่ง” ซึ่งพบว่ามาตรการนี้ช่วยให้เกิดประโยชน์ต่อทั้งประชาชนและร้านค้ารายย่อยได้จริง
   “มาตรการกระตุ้นเศรษฐกิจเพิ่มเติมนี้ กระทรวงการคลังจะนำเข้าที่ประชุม ศบศ.บ่ายวันพรุ่งนี้ และแม้จะผ่านความเห็นชอบจาก ศบศ.แล้ว ก็จะต้องรอเข้าที่ประชุมคณะรัฐมนตรีก่อนที่จะมีผลบังคับใช้ ซึ่งหากพรุ่งนี้ ศบศ.อนุมัติ ก็ขอประชาชนให้รอก่อน อย่าเพิ่งรีบไปลงทะเบียน เพราะต้องผ่าน ครม.ก่อน” โฆษกประจำสำนักนายกรัฐมนตรี ระบุ